Jon Martin Henriksen

Jon Martin Henriksen (født 1990) er en norsk programleder som jobber i VGTV.

Henriksen har siden 2016 vært programleder for Spårtsklubben på VGTV sammen med Mads Hansen, Ida Fladen og Erik Follestad. Han har tidligere vært Premier League-reporter for TV 2. Han var på et tidspunkt også programleder i podkasten Foppall sammen med Bernt Hulsker og Jamel Rake.

Henriksen ga i 2011 ut boken 20 historier om Ole Gunnar Solskjær, skrevet i samarbeid med Lars Morten Olsen. De to var redaktører for Manchester Uniteds skandinaviske supporterklubb.  

I 2021 deltok han i TVNorge-programmet 4-stjerners middag og i 2023 var Henriksen en av deltakerne i sesong 4 av TV 2s realitykonkurranse Kompani Lauritzen. Høsten 2023 vant han og Marlene Stavrum realityprogrammet Forræder på TV 2.

Han har også vært med i programmer som Ikke lov å le på hytta på VGTV og NM i Gjemsel på NRK. 

 Referanser 

 Eksterne lenker 


Kategori:Norske sportsjournalister
Kategori:Norske TV-programledere
Kategori:Personer fra Sarpsborg kommune
Kategori:Kompani Lauritzen-deltagere